Интерпол иззе 17 000 фалшиви теста за коронавирус Полицията е иззела 17 000 фалшиви комплекта за тестване за COVID - 19 , открити при операции срещу незаконни храна и напитки в десетки страни , съобщи Интерпол . Длъжностните лица иззели фалшиви или нестандартни продукти на стойност 34 , 5 милиона евро в 77 държави и арестували 407 души в операцията , извършена от декември 2019 г . до юни 2020 година . Продуктите включват млечни продукти , месо от незаконно заклани животни и хранителни продукти , фалшиво етикетирани като лекарства , съобщи Интерпол . Полицията обаче също прихванала и хиляди фалшиви медицински продукти , когато страните по целия свят се втурнаха да осигуряват доставки при блокиране за ограничаване разпространението на коронавируса . „ Докато страните по света продължават усилията си да овладеят COVID - 19 , престъпните мрежи , разпространяващи тези потенциално опасни продукти , показват само решимостта си да печелят “ , гласи изявление на генералния секретар на Интерпол Юрген Щок . Освен фалшивите тестове за COVID - 19 , при акциите били открити дезинфектанти и дори пратка от морски дарове в Южна Африка , произхождащи от Азия , които бяха фалшиво декларирани като лични предпазни средства . „ Други нелегални продукти , които бяха открити , включваха козметика , обувки , дрехи , чанти , части за автомобили , електроника , тютюн и лекарства , на стойност около 3 , 1 милиона долара “ , казаха от Интерпол . Това беше деветата година на агенцията за координирани действия в рамките операция Opson срещу фалшиви или нестандартни храни и напитки , които редовно изземват хиляди тона фалшиви и потенциално вредни продукти .